open-index/open-wikipedia-markdown huggingface dataset:
Претсловие

мини| Предговорот на ''Men I Have Painted'', од Џон Меклур Хамилтон; 1921 година
мини| Предговор, на книга од 1900 година на германски јазик
**Претсловие** — (обично краток) дел од пишувањето, понекогаш сместено на почетокот на книгата или друго парче книжевност. Вообичаено напишано од некој друг, а не од авторот на делото, честопати раскажува за некаква интеракција помеѓу писателот на претсловието и авторот на книгата или приказната што ја раскажува книгата. Подоцнежните изданија на книгата понекогаш имаат ново претсловие (се појавува пред постарото претсловие ако има), што може да објасни во која смисла тоа издание се разликува од претходните.

Кога е напишано од авторот, претсловието може да ја опфати приказната за тоа како настанала книгата или како е развиена идејата за книгата и може да вклучува благодарност и признанија до луѓето кои му помогнале на авторот за време на пишувањето. 

Информациите од суштинско значење за главниот текст вообичаено се ставаат во збир на белешки за објаснување, или можеби во вовед, наместо во претсловието од авторот.

Страниците што ги содржат претсловието и предговорот (и другите работи пред содржината) обично не се нумерирани како дел од главното дело, кое обично користи арапски броеви. Ако овој дел е странициран, се користат мали римски бројки. Ако има и претсловие и предговор, прво се појавува претсловието. И двете се појавуваат пред воведот, кој може да се страницира или со предната материја или со главниот текст.

## Поврзано
* Поговор
* Епиграф
* Вовед
* Предговор
* Пролог

## Наводи

## Надворешни врски
* The difference between a preface, foreword, and introduction – PatMcNees.com

Категорија:Книжевност
Категорија:Книжно обликување
Категорија:Зборови што ги нема во ТРМЈ
Кастело Лукеба

**Кастело Жуниор Лукеба** (роден на 17 декемри 2002, во Лион) — француски фудбалер, играч од одбраната на РБ Лајпциг и на француската репрезентација.

## Титули
#### РБ Лајпциг
*** [[Суперкуп на Германија]]** : 1 
: 2023

## Наводи

## Надворешни врски

*Кастело Лукеба на soccerway
*Кастело Лукеба на transfermakt
*Кастело Лукеба на espn
*Кастело Лукеба на whoscored

Категорија:Живи луѓе
Категорија:Фудбалери на ФК Олимпик Лион
Категорија:Фудбалери на РБ Лајпциг
Категорија:Француски фудбалери
Категорија:Родени во 2002 година
Берлин Александерплац (филм)

**„Берлин Александерплац“** (германски: *Berlin Alexanderplatz*) – филм на режисерот Бурхан Ќурбани (Burhan Qurbani) од 2020 година. Автори на сценариото се Ќурбани и Мартин Бенке (Martin Behnke), а главните улоги ги играат: Велкет Бунгуе (Welket Bungué), Албрехт Шух (Albrecht Schuch) и Јела Хасе (Jella Haase). Филмот е заснован врз истоимениот роман на Алфред Деблин (Alfred Döblin) од 1929 година. На Берлинскиот меѓународен филмски фестивал, филмот бил номиниран за наградите „Златна мечка“ и „Теди“, додека на Меѓународниот филмски фестивал во Стокхолм, режисерот ја добил наградата за најдобар филм, а Бунгуе ја освоил наградата за најдобар глумец.

## Синопсис
Откако го преживува опасното патување, Френсис се заколнува дека ќе биде добар човек, но набргу сфаќа дека не е лесно да се живее праведно како илегален доселеник во Германија – без документи, без државјанство и без работна дозвола. Кога од криминалецот Рајнхолд ќе добие примамлива понуда за лесна заработка, Френсис најпрвин му одолева на искушението, но најпосле е вовлечен во берлинското подземје и така ја губи контролата врз својот живот...

## Наводи

Категорија:Германски филмови
Категорија:Француски филмови
Категорија:Холандски филмови
Категорија:Канадски филмови
Категорија:Филмови на германски јазик
Категорија:Филмови од 2020 година
Категорија:Филмови засновани на романи
Категорија:Филмови чие дејствие се одвива во Берлин
Категорија:Филмови на Бурхан Ќурбани
Категорија:Филмови со Велкет Бунгуе
Категорија:Филмови со Јела Хасе
Категорија:Филмови со Албрехт Шух
Тори и Локита

**„Тори и Локита“** (француски: *Tori et Lokita*) – филм на режисерите Жан-Пјер (Jean-Pierre) и Лик (Luc) Дарден (Dardenne), кои се автори и на сценариото. Главните улоги ги играат: Пабло Шилс (Pablo Schils), Жоели Мбунду (Joely Mbundu), Албан Укај (Alban Ukaj) и Тајмен Говерц (Tijmen Govaerts). Филмот бил номиниран за наградата „Златна палма“ на Канскиот фестивал, а браќата Дарден ја освоиле посебната награда.

## Синопсис
Во филмот се прикажува пријателството на двајца млади луѓе кои пристигнале од Африка и живеат во сурови услови во својата нова татковина – Белгија.

## Наводи

Категорија:Белгиски филмови
Категорија:Француски филмови
Категорија:Филмови на француски јазик
Категорија:Филмови од 2022 година
Категорија:Филмови чие дејствие се одвива во Белгија
Категорија:Филмови на браќата Дарден
Категорија:Филмови со Пабло Шилс
Категорија:Филмови со Тајмен Говерц
Категорија:Филмови со Жоели Мбунду
Категорија:Филмови со Албан Укај
Охотска Плоча

**Охотска Плоча** — мала тектонска плоча која ги опфаќа полуостровот Камчатка, Магаданската Област и островот Сахалин во Русија; регионите Хокаидо, Канто и Тохоку во Јапонија; Охотското Море, како и спорните Курилски Острови. 

Главниот раседен систем на Јапонија е во зоната каде Амурската Плоча (источниот раб на Евроазиската) се среќава со Охотската, понекогаш сметана за западен раб на Северноамериканската Плоча.

Границата Улаханскиот Расед, трансформен расед со странично лево движење кој потекнува од тројна точка во Черските Планини.

## Геологија
Границата помеѓу Охотската и Амурската Плоча можеби е одговорна за силните земјотреси во Јапонското Море и на островот Сахалин Island, како што земјотресот на 27 мај 1995&nbsp;г. на северен Сахалин со јачина од 7,1&nbsp;M<sub>W</sub> (7,5&nbsp;MS според други извори). Земјотресот го уништил гратчето Нефтегорск, и истото потоа не било обновено. Други позначајни меѓуплочни земјотреси како оној во Јапонското Море од 1983&nbsp;г. и оној во Хокаидо во 1993&nbsp;г. предизвикале цунамија во Јапонското Море.

Границата помеѓу Охотската и Тихоокеанската Плоча е зона на подвлекување, каде Тихоокеанската се подвлекува под Охотската. Овде се случиле бројни мегаземјотреси, меѓу кои најголемите забележани во светот. Таков пример се камчатските земјотреси од 1737&nbsp;г. (9,0~9,3&nbsp;M) и 1952&nbsp;г. (9,0&nbsp;M). Мегаземјотреси со оваа јачина се јавуваат и близу Курилските Острови, како оној од 8,3&nbsp;M на 15 ноември 2006&nbsp;г., Хокаидо, as земјотресот на 26 септември 2003 г. со јачина од 8,3&nbsp;M и земјотресот во Тохоку во 2011&nbsp;г. кај брегот на Хоншу, со јачина од 9,0&nbsp;M.

Мерењата со ГПС и други проучувања покажуваат дека Охотската Плоча бавно се врти надесно. Проценето е дека се свртува за 0,2° на милион години околу стожер сместен северно од Сахалин.

## Мегаземјорес во Сендај 2011

Во 2011 г. Јапонија била погодена од подводен мегаземјотрес со јачина од 9,0–9,1&nbsp;Mw, предизвикан од подвлекувањето на Тихоокеанската под Охотската Плоча. The worst effected areas in Тохоку, Јапонија experienced 6 минути потрес. Главното пролизгување се случило на „Северноамериканската или Охорската Плоча“.

## Наводи

## Надворешни врски

*Моделирање на Охотската Плоча 
*Заедничка американско-руска работилница за тектонскиот развој на североисточна Русија, декември 2004&nbsp;г. 

Категорија:Тектонски плочи
Категорија:Камчатка
Категорија:Охотско Море
Категорија:Геологија на Јапонија
Категорија:Геологија на Русија
Категорија:Геологија на Тихиот Океан
Јангцекјаншка Плоча

**Јангцекјаншка Плоча** (или **Јужнокинеска Плоча**) — тектонска плоча која го опфаќа поголемиот дел од јужна Кина. На исток се граничи со Окинавската Плоча во расед кој го образува Окинавскиот Ров (кој е задлачен басен), на југ со Сундската и Филипинската Плоча, а на север и запад со Евроазиската Плоча. На Лунгменшанскиот Расед сместен на таа граница во 2008&nbsp;г. се случил големиот Сечуански земјотрес.

Плочата настанала со распадот на суперконтинентот Родинија пред 750 милиони години, за време на неопротерозоикот. Јужна Кина се раседила од суперконтинентот Гондвана за време на силурот. При создавањето на големиот суперконтинент Пангеја, јужна Кина била помал одделен континент сместен кај источниот брег на суперконтинентот и се движела на север. Во тријасот Јангцекјаншката Плоча се судрила со Севернокинеската, притоа сврзувајќи се со Пангеја, иа ја образувала Сечуанската Котлина. Во кенозоикот, Јангцекјаншката Плоча била засегната од судурот на Индиската и Евроазиската Плоча, со што се издигнал венецот Лунгмен. Јужното движење се случува долж Црвеноречниот Расед.

## Поврзано
* Севернокинески Кратон

## Наводи

## Извори

* 

Категорија:Тектонски плочи
Категорија:Геологија на Кина
Категорија:Геологија на Тихиот Океан
Сомалиска Плоча

[мини|десно|Сомалиската Плоча и [Голема Раседна Долина|Големата Раседна Долина.]]

**Сомалиска Плоча** — мала тектонска плоча која го опчекорува Екваторот на источната полутопка. Во моментов се одвојува од Африканската Плоча долж Источноафриканската Раседна Долина. Сосредоточена е околу островот Мадагаскар и опфаќа околу половина од источниот брег на Африка, од Аденскиот Залив на север, преку Источноафриканската Раседна Долина. Јужната граница со Нубиско-африканската Плоча е расеана плочна граница сочинета од Луандлевската Плоча.

## Геологија
Арапската Плоча се разидува на север образувајќи го Аденскиот Залив. Индиската, Австралиската и Антарктичката Плоча се разидуваат од Сомалиската, образувајќи го источниот Индиски Океан. Гребенот кој се шири по сомалиско-индиската граница е наречен Карлсбершки Гребен. Оној кој се шири по сомалиско-австралиската граница е познат како Средноиндиски Гребен. Гребенот по сомалиско-антарктичката граница се нарекува Југозападноиндиски Гребен. Западната граница со Африканската Плоча се разидува за да го сочини Источноафриканскиот Расед, кој се протега на југ од тројната точка во Афарската Котлина. Јужната граница со Нубиско-африканската Плоча е расеана плочна граница со Луандлевската Плоча. Сејшелите и Маскаренската Висорамнина се смстени североисточно од Мадагаскар.

## Тектонска историја
Пред 1,4 – 1,2 милијарди години кибарската орогенеза ги сврзала кратоните на Танзанија и Конго. Некаде пред 1000 до 600 милиони години е создаден суперконтинентот Гондвана, а панафриканската орогенеза ги сошила кратоните на Танзанија и Калахари. Раседнувањето на Гондвана се случило пред 190 до 47 милиони години, раздвојувајќи го Мадагаскар од источниот брег на Африка, со што Сејшелите/Маскаренската Висорамнина се нашле североисточно од Мадагаскар. Раседуцањето на Црвеното Море почнало пред 30 милиони години. Првото раседнување се јавило на северот на Западноафриканскиот Раседен Систем пред околу 20 милиони години.

## Поврзано
* Викториска Плоча

## Наводи

## Надворешни врски

* Emerick, C. M., 1985, ''Age progressive volcanism in the Comores Archipelago and Northern Madagascar'', Oregon State Univ., Corvallis, PhD Thesis, Abstract

Категорија:Тектонски плочи
Категорија:Геологија на Африка
Категорија:Геологија на Индискиот Океан
Категорија:Геологија на Сомалија
Амурска Плоча

**Амурска Плоча** — мала тектонска плоча на северната и источната полутопка.

Плочата е нарчена по реката Амур, која ја образува границата помеѓу Рускиот Далечен Исток и североисточна Кина.
На север, запад и југозапад се граничи со Евроазиската Плоча, на исток со Охотската, на југоисток со Филипинската долж Сурушката Бразда и Нанкајската Бразда, потоа со Окинавската и Јангцекјаншката Плоча.

Можно е Амурската Плоча да е одговорна за земјотресот во Хајченг во 1975 г. и оној во Тангшан во 1976 г., двата во Кина.

## Граници

Амурската Плоча е микроплоча, дел од од Евроазиската, со непозната западна граница. На југ е оградена од Ќинлингшката шевна зона во средна Кина и Бајкалската Раседна Зона и Становојските Планини на север.

Бајкалската Раседна Зона се смета за граница помеѓу Амурската и Евроазиската Плоча. Мерењата со ГПС покажуваат дека плочата бавно се врти надесно. Границата меѓу Охотската Плоча е источната граница на Јапонското Море.

## Географија

Плочата ги зафаќа североисточна Кина, Корејскиот Полуостров, Јапонското Море, Шикоку, Кјушу, југозападно Хоншу (Кансај, Чугоку), источна Монголија и југот на Рускиот Далечен Исток.

## Поврзано
* Севернокинески Кратон

## Наводи

Категорија:Тектонски плочи
Категорија:Геологија на Јапонија
Категорија:Геологија на Кина
Категорија:Геологија на Јапонија
Категорија:Геологија на Северна Кореја
Категорија:Геологија на Јужна Кореја
Категорија:Геологија на Тихиот Океан
Категорија:Далечен Исток (Русија)
Сундска Плоча

**Сундска Плоча** — мала тектонска плоча која го опчекорува Екваторот на источната полутопка и го опфаќа најголемиот дел од Југоисточна Азија.

Порано се сметала за дел од Евроазиската Плоча, но подоцнежните ГПС-мерења потврдиле самостојно движење од 10&nbsp;мм годишно кон исток во однос на Евроазија.

## Опфат
Сундската Плоча ги опфаќа Јужнокинеското и Андаманското Море, јужните делови на Виетнам, Мјанмар, Лаос и Тајланд заедно со Малезија, Сингапур, Камбоџа, јужните Филипини и островите Бали, Ломбок, Западни Мали Сундски Острови, Борнео, Суматра, Јава и дел од Сулавеси во Индонезија.

Плочата на исток се граничи со Филипинскиот Подвижен Појас, Молучката Судирна Зона, Молучката, Бандската и Тиморската Плоча; на југ и запад е Австралиската Плоча; на север се граничи со Бурманската, Евроазиската Плоча и Јангцекјаншката Плоча. Индоавстралиската Плоча се вовлекува под Сундската Плоча долж Сундскиот Ров (наречен и Јавански Ров), which generates frequent earthquakes and tsunamis.

На границата помеѓу пониската Индоавстралиска Плоча и горната Сундска Плоча се одвива уникатен облик на подвлекување близу островот Тимор. Подвлекувањето помеѓу повисоката и пониската плоча започнало како подвлекување на една океанска плоча под друга. Меѓутоа, потоа прешло на подвлекување на континенталната пасивна граница под океанска плоча. Оваа ретка појава трае и денес бидејќи претходно подвлечената океанска плоча продолжува да ја влече континенталната плоча под океанската горна плоча. Податоците од ГПС даваат увид во последиците од брзината и насоката на судирот помеѓу Индоевропската и Сундската Плоча. Од ова се гледа дека пониската Индоавстралиска Плоча е главен двигател на изобличување гледајќи од блискиот Сундско-бандски лачен систем. Напрегањето во системот доведува до скусување, со најголема концентрација во предлачјето и задлачјето. Активното скусување се одвива во Бандскиот Ороген.

Источната, јужната и западната граница на Сундската Плоча се тектонски сложени и сеизмички активни. Само северната граница е релативно мирна.

## Поврзано
* Сундски Лак
* Сундски Праг

## Наводи

Категорија:Тектонски плочи
Категорија:Јужнокинеско Море
Категорија:Геологија на Тихиот Океан
Категорија:Геологија на Индискиот Океан
Категорија:Природознание на Азија
Новохебридска Плоча

мини|десно|300п|Новохебридската Плоча и околните плочи (на француски).

**Новохебридска Плоча** — мала тектонска плоча во Тихиот Океан. Во најголем дел е потопена како морско дно на Севернофиџиската Котлина, на нејзиниот западен раб е островската земја Вануату со повеќе лачни вулкани. На југозапад се граничи со Австралиската Плоча, која се подвлекува под неа во Новохебридскиот Ров. Подвлекувачката зона на Вануату е сеизмички активна и предизвикува многу земјотреси со јачина 7 или посилни. На север е Тихоокеанската, на североисток Балморалската, а на исток Конвејската Плоча.

На југот плочното приближување се одвива во облик на раседнување на западниот потег на Новохебридскиот Ров, трансформно раседнување во Хантерскиот Гребен северно од овој потег на ровот. Трансформното раседнување е поутврдено во Хантерската Разломна Зона која продолжува како јужна граница на Конвејската Плоча кон Фиџи.

Подрачјето е сложено и можеби има уште неколку микроплочи или блокови..

## Наводи

## Извори
* 
* 
*
*
* 
* 
*

Категорија:Тектонски плочи
Категорија:Геологија на Тихиот Океан
Предговор

[мини| Предговор на поемата ''[Милтон: Поема во два тома|Милтон* од Вилијам Блејк]]
*'Предговор*' — вовед во [[книга]] или друго [[Книжевност|книжевно]] дело напишано од авторот на делото. Воведен есеј напишан од различно лице е *претсловие* и му претходи на предговорот на авторот. Предговорот често се затвора со благодарници на оние кои помогнале за книжевното дело.

Често ја опфаќа историјата за тоа како настанала книгата или како се развила идејата за книгата. Ова може да биде проследено со благодарност и признанија до луѓето кои му помогнале на авторот за време на пишувањето.

Предговорот е често потпишан, а датумот и местото на пишување често се наведени по потписот. Информациите од суштинско значење за главниот текст генерално се сместени во збир на белешки за објаснување, или можеби во „Воведот“ кој може да биде страничен со арапски бројки, наместо во предговорот. Поимот *предговор* може да значи и која било прелиминарна или воведна изјава.

== Поврзано ==
* [[Епиграф (книжевност)]]
* [[Вовед]]
* [[Претсловие]]
* [[Преамбула]]
* [[Пролог]]

== Наводи ==


== Литература ==
* A history of the preface in several languages is contained in: Tötösy de Zepetnek, Steven. *The Social Dimensions of Fiction: On the Rhetoric and Function of Prefacing Novels in the Nineteenth-Century Canadas*. Braunschweig-Wiesbaden: Westdeutscher (Friedr. Vieweg & Sohn), 1993. CLCWeb: Comparative Literature and Culture.
* *The difference between a preface, foreword, and introduction*, patmcnees.com
* Seán M. Williams: *Pretexts for Writing: German Romantic Prefaces, Literature, and Philosophy''. Lewisburg, PA: Bucknell University Press, 2019. New Studies in the Age of Goethe, ISBN 9781684480524

## Надворешни врски
* 

Категорија:Книжно обликување
Застој (филм од 1985)

**„Застој“** (англиски: *Hold-Up*) – филм на режисерот Александар Ареди (Alexandre Aready) од 1985 година. Ареди е автор и на сценариото, заедно со  Даниел Сен-Амон (Daniel Saint-Hamont) и Френсис Вебер (Francis Veber). Главните улоги ги играат: Жан Пол Белмондо (Jean-Paul Belmondo), Ги Маршан (Guy Marchand), Жан-Пјер Мариел (Jean-Pierre Marielle), Жак Вилре (Jaques Villeret) и Ким Кетрал (Kim Cattrall). Врз основа на овој филм, во 1990 година бил снимена комедијата „Брза промена“ со Бил Мареј во главната улога.

## Синопсис
Грим е многу паметен, но му недостига практичност. Тој планира голем грабеж на една банка во Монтреал кој треба да му донесе заработка од два милиони долари. Меѓутоа, тој не сака да користи во грабежот ни оружје ни експлозив, па тоа му ја усложнува работата. Неговиот потфат има две слаби страни – неговите соработници, ладнокрвниот Жорж и привлечната Лиса, а тука е и шефот на полицијата, Лаброс кој постојано се труди повторно да го уапси Грим. Меѓутоа, најголемиот непријател на Грим е лошиот Ласки...

## Наводи

Категорија:Француски филмови
Категорија:Канадски филмови
Категорија:Филмови на француски јазик
Категорија:Филмови од 1985 година
Категорија:Филмски комедии
Категорија:Криминалистички филмови
Категорија:Филмови на Александар Ареди
Категорија:Филмови со Жан Пол Белмондо
Категорија:Филмови со Ги Маршан
Категорија:Филмови со Жан-Пјер Мариел
Категорија:Филмови со Жак Вилре
Категорија:Филмови со Ким Кетрал
Категорија:Филмови засновани на романи
Трупот на мојот непријател

**„Трупот на мојот непријател“** (француски: *Le Corps de mon ennemi*) – филм на режисерот Анри Вернoј (Henri Verneuil) од 1976 година. Верној е автор и на сценариото, заедно со Мишел Одијар (Michel Audiard) и Фелисијан Марсо (Felicien Marceau). Главните улоги ги играат: Жан Пол Белмондо (Jean-Paul Belmondo), Бернар Блије (Bernard Blier), Франсоа Перо (François Perrot) и Мари-Франс Писје (Marie-France Pisier.

## Синопсис
Откако минува в затвор седум години поради убиство кое не го извршил, еден поранешен затвореник (го игра Белмондо) решава да го пронајде човекот кој го наместил...

## Наводи

Категорија:Француски филмови
Категорија:Филмови на француски јазик
Категорија:Филмови од 1976 година
Категорија:Криминалистички филмови
Категорија:Филмови на Анри Верној
Категорија:Филмови со Жан Пол Белмондо
Категорија:Филмови со Франсоа Перо
Категорија:Филмови со Мари-Франс Писје
Девојката на црвената баршунеста нишалка

**„Девојката на црвената баршунеста нишалка“** (англиски: *The Girl in the Red Velvet Swing*) – филм на режисерот Ричард Флајшер (Richard Fleischer) од 1955 година. Автор на сценариото е Чарлс Бракет (Charles Brackett), а главните улоги ги играат: Реј Миланд (Ray Milland), Џоан Колинс (Joan Collins), Фарли Гренџер (Farley Granger), Лутер Адлер (Luther Adler) и Гленда Фарел (Glenda Farrell).

## Синопсис
Филмот ја претставува вистинитата приказна за Евелин Незбит Шо, прекрасна забавувачка која се наоѓа во љубовен триаголник со постариот архитект Стенфорд Вајт и младиот ексентричен милионер Хари К. То. Вајт ѝ купува неверојатен стан, но бара од неа да се ниша на црвената нишалка која ја поставил во дневната соба...

## Наводи

Категорија:Американски филмови
Категорија:Филмови на англиски јазик
Категорија:Филмови од 1955 година
Категорија:Црно-бели филмови
Категорија:Филмови на Ричард Флајшер
Категорија:Филмови со Реј Миланд
Категорија:Филмови со Џоан Колинс
Категорија:Филмови со Фарли Гренџер
Категорија:Филмови со Лутер Адлер
Категорија:Филмови со Гледна Фарел
Енсо Гонсалес

**Енсо Давид Гонсалес Медина** (роден на 20 јануари 2005, во Асунсион) — парагвајски фудбалер, играч од средниот ред или напаѓач на Вулверхемптон.

## Технички карактеристики
Неговата примарна позиција е лево крило.

## Клупска кариера
Својата кариера ја започнал во , откако претходно како дете играл футсал. Своето деби за првиот тим, го имал на 4 септември 2022 година, во натпреварот против  во Примера Дивисион. Следната сезона, тој влегол во првиот тим на постојана основа и го постигнал својот прв гол на 17 април 2023 година против Ресистенсија. Во јули 2023 година, тој бил прогласен од страна на CIES како четврто најдобро офанзивно крило на возраст под 19 години во светот.

На 31 август 2023 година, тој бил купен од англискиот клуб , со кого потпишал петгодишен договор. Своето деби за *волците* го направил на 11 мај 2024, во поразот со 1-3 на Молинју од , влегувајќи од клупата за резерви на местото на Тоти Гомеш.

## Статистика
### Клупска статистика
*Статистиката е ажурирана на 5 август 2024.*

## Наводи

## Надворешни врски

*Енсо Гонсалес на soccerway
*Енсо Гонсалес на transfermakt
*Енсо Гонсалес на espn
*Енсо Гонсалес на whoscored

Категорија:Живи луѓе
Категорија:Фудбалери на Клуб Либертад
Категорија:Фудбалери на ФК Вулверхемптон Вондерерс
Категорија:Парагвајски фудбалери
Категорија:Родени во 2005 година
Одлука во Сандаун

**„Одлука во Сандаун“** (англиски: *Decision at Sundown*) – филм на режисерот Бад Бетикер (Budd Boetticher) од 1957 година. Автор на сценариото е Чарлс Г. Ланг (Charles G. Lang), а тоа е засновано врз расказот на Вернон Л. Флухарти (Vernon L.Fluharty). Главните улоги ги играат: Рандолф Скот (Randolph Scott), Џон Керол (John Carroll), Карен Стил (Karen Steele), Валери Френч (Valerie French), Ноа Бири Помладиот (Noah Beery Jr.) и Ендрју Даган (Andrew Duggan). Овој филм е третиот во низата од седум антологиски вестерни кои во периодот 1956-1960 ги снимиле големиот режисер Бетикер и легендарниот глумец Скот. Навидум, филмот е едноставен, но сепак, тој се одликува со извонредна нарација, возбудливо дејствие, одлично профилирани ликови, убава атмосфера и одлична глума. Ликот што го игра Скот е слоевит, а за тоа придонесуваат самиот глумец, но и режисерот, кој не само што прави контраст меѓу принципиелниот осамен јавач и непринципиелната заедница, туку и многу ефектно ги прикажува неговите сопствени дилеми. Како и останатите вестерни на Бетикер, и овој филм се одликува со одличен ритам, а режисерот многу добро ги користи времето и просторот на дејствието.

## Синопсис
Двајца јавачи, Барт Алисон (го игра Скот) и Сем (го игра Бири Помладиот) пристигаат во малиот град Сандаун во Аризона, каде тукушто се одржува венчавката на месниот моќник Тејт Кимброу (го игра Керол) и убавата Луси Самертон (ја игра Стил). Алисон веќе три години трага по Кимброу со намера да го убие. Кога свештеникот ќе праша дали некој има приговор против венчавката, Алисон зема збор и ладнокрвно соопштува дека ќе го убие младоженецот. Тогаш, луѓето на Комброу го бркаат Алисон, кој се забарикадира во една куќа. Иако шерифот и татко ѝ на Луси му нудат милост ако го напушти градот, Алисон нема намера да се откаже бидејќи го обвинува Кимброу за злоставување на неговата покојна сопруга...

## Наводи

Категорија:Американски филмови
Категорија:Филмови на англиски јазик
Категорија:Филмови чие дејствие се одвива во Аризона
Категорија:Филмови засновани на раскази
Категорија:Филмови од 1957 година
Категорија:Филмови со Карен Стил
Категорија:Филмови со Џон Керол
Категорија:Филмови со Рандолф Скот
Категорија:Филмови со Ендрју Даган
Категорија:Филмови со Валери Френч
Категорија:Филмови со Ноа Бири Помладиот
Категорија:Филмови на Бад Бетикер
Категорија:Вестерни
Станко Враз

**Станко Враз** (со крсно име **Jakob Fraß**; 30 јуни 1810 – 20 мај 1851) бил словенечко-хрватски поет. Го славизирал своето име во *Станко Враз* во 1836.

## Биографија
Роден во селото Церовец во Долна Штаерска, Австриска Империја (во денешна Словенија), Враз бил еден од најважните фигури во Илирското движење во Кралството Хрватска и Славонија. Основно образование завршил во Љутомер и гимназија во Марибор по што студирал филозофија во Грац. Течно ги познавал германскиот, францускиот, шпанскиот и повеќе словенски јазици. Пишувал поеми и патеписи и собирал народни песни. Преведувал и странска литература на хрватски.

Додека бил во Самобор, ја запознал Јулијана "Љубица" Кантили, внука на неговиот пријател и колега, Људевит Гај. Таа била негова муза и ѝ посветил многу песни и дела. Во овој период Враз станал силен застапник на Илирското движење.

Станко Враз починал во Загреб во 1851.

## Наводи

## Надворешни врски
* 
*Poems by Stanko Vraz

Категорија:Илирско движење
Хичкок / Трифо

„Хичкок/Трифо“ (англиски; француски: *Hitchock/Truffaut*) – филм на режисерот Кент Џоунс (Kent Jones) од 2015 година, снимен според сценариото на Кент Џоунс и Серж Тубијана (Serge Toubiana). Во 1962 година, францускиот режисер Франсоа Трифо го наговорил легендарниот режисер Алфред Хичкок да му даде долго интервју во траење од една седмица. Во тоа време, Трифо бил млад режисер со само три филма , додека Хичкок бил на врвот од славата и тукушто ја привршувал монтажата на својот 48. филм, „Птици“. Овој документарен филм, кој се темели врз изворните снимки од нивните разговори од кои подоцна настанала култната книга на Трифо, „Хичкок“, претставува еден вид збирка на највредните филмски лекции на сите времиња во кои Хичкок дава увид во создавањето на неговите култни филмови. Кога го замолил Хичкок за интервјуто, Трифо сакал да им докаже на американските критичари дека неоправдано ги потцениле филмовите на Хичкок, сметајќи ги само како забава. Филмот на Кент Џоунс нуди современо толкување на Хичкоковиот опус. Илустрирајќи ги главните теми со бројни исечоци од неговите филмови, десет современи филмски режисери ги анализираат естетиката, техниката и нарацијата кои се централни теми на разговорите меѓу Трифо и Хичкок.  Притоа, Хичкоковата филмска визија ја толкуваат најголемите филмски режисери на денешнината, како: Мартин Скорсезе, Дејвид Финчер, Кијоши Куросава, Вес Андерсон, Џејмс Греј, Ричард Линклејтер, Питер Богданович, Пол Шредер итн. Книгата „Хичкок“ на Трифо, објавена истовремено во САД и во Франција, денес се смета за филмска „библија“ и претставува референца за филмските творци. Разговорите меѓу Трифо и Хичкок ги промениле ставовите на филмските критичари за творештвото на Хичкок и засекогаш ја измениле концепцијата на кинематографијата, воопшто. Исто така, книгата значително го променила и односот меѓу режисерот и филмската индустрија. Трифо ја нарекувал книгата „книга за филмот“, сметајќи дека во неа ги открива тајните на режисерската работа на Хичкок и неговите погледи на филмот и на светот. Нивниот разговор, всушност, претставува одраз на две различни, речиси спротивни гледања на филмот како уметност и како индустрија. 

## Наводи

Категорија:Документарни филмови
Категорија:Филмови од 2015 година
Категорија:Филмови на Кент Џоунс
Жорис Шотар

**Жорис Жан-Клод Жак Шотар** (роден на 24 септември 2001, во Оранж) — француски фудбалер, играч од средниот ред на .

## Клупска кариера
Роден во Оранж во Франција, Шотар играл за екипата на Ле Понте, пред да се приклучи на академијата на Монпелје во 2016 година. Тој ги минал сите младински категории на Монпелје, вклучително и вториот тим, за кој играл во пониските лиги на Франција во сезоните 2018-2019 и 2019-2020.

Своето деби за првиот тим, Шотар го направил на 17-годишна возраст, играјќи како стартер во поразот со 1-0 од  во Лига 1 на 10 август 2019. Во едно интервју, подоцна самиот Шотар признал дека неочекувал толку рано да добие шанса во првиот тим, наведувајќи дека неочекуваниот сплет на околности во кој се нашол клубот со неколкуте повредени играчи од средниот ред придонел за тоа.

На 24 септември 2019 година, на неговиот 18-ти роденден, Шотар го потпишал својот прв професионален договор со Монпелје, еден ден пред дербито против Ним Олимпик во кое младиот играч од средниот ред започнал од првата минута а неговиот тим победил со 1-0. На 30 октомври 2019, тој го постигнал својот прв гол во својата професионална кариера, со удар со десната нога по додавањето од Гаетан Лабор, за време на победата со 3-2 на Стад де ла Мосон над Нанси во Лига купот. Сметан за откритиe на сезоната 2019-2020, Шотар го продолжил договорот со Монпелје на 11 јуни 2020.

На 8 мај 2022 година, Шотар го постигнал својот прв гол во кариерата во Лига 1, со прекрасен удар од косо, во поразот на Монпелје со 2-1 на гостувањето кај Клермон.

На 11 септември 2022, три години по неговото прво појавување со првот тим, Шотар го одиграл својот 100-ти натпревар во дресот на Монпелје, во поразот со 2-1 од . На 2 јануари 2023 година, за време на натпреварот против Олимпик Марсеј, тој станал најмладиот играч во историјата на Монпелје кој одиграл 100 натпревари за клубот во Лига 1, со само 21 година и 3 месеци.

## Репрезентативна кариера
Шотар ја претставувал Франција во младинските селекции од 18 и под 19 години.

На 8 октомври 2021 година, тој дебитирал за репрезентацијата под 21 година, заменувајќи го Кефрен Тирам во победата со 5-0 над Украина во квалификациите за Европското првенство 2023. Откако Франција успешно ги минала квалификациите, тој бил повикан и за завршниот турнир во Грузија и Романија, каде одиграл два натпревари во групната фаза пред елиминацијата во четвртфиналето.

На 8 јули 2024 година, Шотар бил повикан од селекторот Тјери Анри во Олимписката репрезентација на Франција за Летните олимписките игри 2024 во Париз.

## Статистика
*Статистиката е ажурирана на 18 август 2019*.

### Клупска статистика

## Наводи

## Надворешни врски

*Жорис Шотар на soccerway
*Жорис Шотар на transfermakt
*Жорис Шотар на espn
*Жорис Шотар на whoscored

Категорија:Живи луѓе
Категорија:Фудбалери на ФК Монпелје
Категорија:Француски фудбалери
Категорија:Родени во 2001 година
Бурманска Плоча

мини|десно|220п|Бурманската Плоча и нејзините граници со Индиската Плоча (Сундски Ров) и Сундската Плоча (преку Андаманското Море).

**Бурманска Плоча** — мала тектонска плоча во Југоисточна Азија, понекогаш сметана за дел од поголемата Евроазиска Плоча. На неа се наоѓаат Андаманските и Никобарските Острови и северозападна Суматра. Овој островски лак го дели Андаманското Море од главнината на Индискиот Океан на запад.

На исток се наоѓа Сундската Плоча, од која е одделена со трансформна граница која минува во правец север-југ низ Андаманското Море. Оваа граница е граничен центар на ширење на морското дно кој довел до отворањето на Андаманското Море (од јужен правец) со истиснување на андаманско-никобарско-суматранскиот островски лак од копнена Азија почнувајќи пред 4 милиони години (мг).

На запад е многу поголемата Индиска Плоча, која се подвлекува под западната страна на Бурманската. Оваа пространа подвлекувачка зона ја образувала Сундската Бразда.

## Тектонска историја
Движејќи се северно, Индоавстралиската Плоча се судрила со Евроазија во процес кој почнал во еоценот, пред 50–55 мг. Овој судир со Азија предизвикал орогенетско издигање одговорно за настанокот на Хималаите, како и распарчување на Индоавстралиската Плоча на денешните Индиска, Австралиска и можеби Јарчева Плоча.

Како што Индиската Плоча се поместувала на север со релативно голема брзина од 16&nbsp;см годишно, истата се вртела налево. Поради овие движења, приближувањето долж источната плочна граница (бурманско-андаманскло-малајското подрачје) Со Евроазија се одвивало под кос агол.

Трансформните сили долж оваа подвлекувачка предница го започнале надесното виткање на Сундскиот Лак; во доцниот олигоцен (пред 32 мг) дошло до понатамошно раседнување, со што Бурманската и Сундската Плоча  почнале да се отцепуваат од поголемата Евроазиска Плоча.

По понатамошна низа на трансформно раседнување и постојаното подвлекување на Индиската Плоча под Бурманската, задлачното ширење предизвикало образување на рабната котлина и центарот на ширење на морското дно кој подоцна станал Андаманското Море. Овој процес веќе наголемо се одвивал  во средниот плиоцен (3–4 мг).

## Неодамнешна тектонска активност
On 26 декември 2004 г. дошло до пролизгување на голем дел од границата меѓу Бурманската и Индската Плоча, предизвикувајќи голем земјотрес и цунами. Овој мегаземјотрес имал моментна магнитуда од 9,1–9,3&nbsp;Mw. Преку 1.600&nbsp;км од границата претрпела навлекување и се поместила 5&nbsp;м во вертикала и 11&nbsp;м во хоризонтала. Ова нагло накачување на морското ниво во рок од седум минути создало огромно цунами кое одзело 229.800 човечки животи на индоокеанскиот брег.

## Поврзано
* Сундска Плоча

## Наводи

Категорија:Тектонски плочи
Категорија:Геологија на Азија
Категорија:Геологија на Индискиот Океан
Рамнодушниот убавец (филм)

**„Рамнодушниот убавец“** (француски: *Le bel indifférent*) – филм на режисерот Жак Деми (Jacques Demy) од 1957 година. Главните улоги ги играат: Жан Алар (Jeanne Allard), Анџело Белини (Angelo Bellini) и Жак Деми. Ова е првиот игран филм на Деми, снимен според кратката драма на Жан Кокто.

## Синопсис
Во филмот се прикажува една жена која во својата соба разговара сама со себе. Таа е љубоморна и лута на својот неверен и рамнодушен млад љубовник...

## Наводи

Категорија:Француски филмови
Категорија:Филмови на француски јазик
Категорија:Филмови од 1957 година
Категорија:Црно-бели филмови
Категорија:Краткометражни филмови
Категорија:Филмови на Жак Деми
Категорија:Филмови со Жан Алар
Категорија:Филмови со Анџело Белини
Категорија:Филмови со Жак Деми
Категорија:Филмови засновани на драми
Скошанска Плоча

**Скошанска Плоча** — мала тектонска плоча на работ на Јужниот Атлантик и Јужниот Океан. Се смета дека се образувала за време на раниот еоцен со отворањето на Дрејковиот Премин кој го двои Антарктикот од Јужна Америка. Како мала плоча, нејзиното движење е зависно од двете големи плочи до неа: Антарктичката и Јужноамериканската. Плочата е наречена по морето Скоша, кое пак е наречено по бродот „Скоша“ (*Scotia*) на Шкотската национална антарктичка експедиција (1902–04). Оваа експедиција, под водство на капетанот Викијам С. Брус го направила првото батиметриско проучување на подрачјето.

Плочата има ромбоиден облик, широка е 800&nbsp;км и долга 3.000&nbsp;км. Се движи на ЗЈЗ со брзина од 2,2&nbsp;см годишно, а Јужносендвичката Плоча се движи на исток 5,5&nbsp;см годишно во апсолутна појдовна рамка. Its boundaries are defined by the East Scotia Ridge, the North Scotia Ridge, the South Scotia Ridge, and Шеклтоновата Преломна Зона.

Скошанската Плоча е сочинета од океанска кора и континентално парче денес распределено по морето Скоша. Пред да почне нејзиниот настанок (пред 40 милиони години), овие парчиња образувале непрекината копнена маса од Патагонија до Антарктичкиот Полуостров долж активна подвлекувачка граница. Денес плочата е под вода, со исклучок на Јужна Џорџија на нејзиниот североисточен раб и јужниот крај на Јужна Америка.

## Тектонска поставеност
мини|десно|300п|Батиметриска карта на Скошанската Плоча

Заедно со Сендвичката, Скошанската Плоча ги спојува најјужниот дел на Андите со Антарктичкит Полуостров, исто како што Карипската Плоча го поврзува најсеверниот дел на Андите со Северна Америка, и тие се споредливи во неколку погледи. Обете имаат вулкански лакови на источнот крај, Јужните Сендвички Острови на Сендвичката и Малите Антили на Карипскат Плоча, и обете имале големо влијание врз глобалната клима кога ги затвориле двата главни премини помеѓу Тихиот и Атлантскиот Океан за време на мезозоикот и кенозоикот.

## Наводи

Категорија:Тектонски плочи
Категорија:Геологија на Атлантскиот Океан
Категорија:Геологија на Аргентина
Категорија:Магаљанес (регион)
Јадранска Плоча

мини|десно|Граници на Јадранската Плоча

**Јадранска Плоча** или **Апулиска Плоча** — мала тектонска плоча која претежно носи континентална кора отцепена од Африканската Плоча долж голем трансформен расед за време на кредата. Името „Јадранска“ се однесува на северниот дел од плочата. Овој дел се изобличил во текот на алпската орогенеза, кога Јадранската/Апулиска Плоча се судрила со Евроазиската Плоча.

Се смета дека Јадранската/Апулиската Плоча сè уште се движи независно од Евроазиската Плоча во насока север-североисток со мало налево вртење. Раседната зона што ги двои двете плочи е Перијадранскиот Шев кој минува низ Алпите. Проучувањата велат дека покрај изобличувањето, евроазиската континентална кора донекаде се подвлекла под Јадранската/Апулиска Плоча, што е необична ситуација во тектониката. Океанската кора на Африканската Плоча исто така се подвлекува под Јадранската/Апулиската во водите на запад и југ од бреговите на Апенинскиот Полуостров, создавајќи насип од разновиден шут кој се издига од морското дно и продолжува на брегот. Ова подвлекување исто така е одговорно за вулканските избуви во јужна Италија.

Јадранското Море, Истра, источниот Апенинскиот Полуостров, Малта и приморска Словенија се наоѓаат на Јадранската/Апулиска Плоча. Мезозојские седиментни карпи deposited on the plate include the варовници that form the Јужните Варовнички Алпи.

## Наводи

Категорија:Тектонски плочи
Категорија:Јадранско Море
Категорија:Геологија на Алпите
Категорија:Геологија на Австрија
Категорија:Геологија на Италија
Категорија:Геологија на Малта
Категорија:Геологија на Словенија
Категорија:Геологија на Хрватска
Категорија:Геологија на Швајцарија
Јаред

**Јаред** () — потомок на Сит, најстариот син на Малелеил, татко на Енох. Тој е еден од претпотопните патријарси.

## Животопис
Според масоретскиот текст, Јаред е роден во 460 г. (според Септуагинтата, во 960 г.) од создавањето на светот, а починал на возраст од 962 години (Бит. 5:1–20). Ова е втор најдолг животен век на библиска личност. Според книгата Битие (Бит. 5:27), само Матусал, внукот на Јаред, живеел подолго. 

Во Книгата на јубилеите: 

* се споменува жената на Јаред — Барака
* се споменува внуката на Јаред — Адна, од (неименувана) сестра.

Евангелистот Лука го споменува Јаред во родословието на Исус Христос (Лука 3:37) како еден од предците на Месијата.

## Семејна лоза

## Наводи

## Надворешни врски

__СОСОДРЖИНА__
__ИНДЕКС__
Категорија:Библиски личности
Категорија:Личности од Стариот завет
Диего Гомес Амариља

**Диего Александар Гомес Амариља** (роден на 27 март 2003, во Сан Хуан Баутиста) — парагвајски фудбалер, играч од средниот ред на Брајтон енд Хоув Албион и на парагвајската репрезентација.

## Клупска кариера
Својата кариера ја започнал во екипата на  во татковината, за која дебитирал на 4 мај 2022, во натпревар од Копа Либертадорес против венецуелскиот претставник ФК Каракас. Набргу потоа, тој дебитирал и во парагвајското првенство, во дербито против Клуб Олимпија, кое сепак не го доиграл до крај затоа што добил црвен картон. И покрај тоа, тој брзо успеал да се наметне во тимот и да стане стартер во средниот ред на Либертад. Во август 2022, тој ги постигнал своите први голови во сениорската лига, постигнувајќи два во победата со 3-1 над 12 де Октубре.

На 20 јули 2023 година, Гомес потпишал за клубот од МЛС лигата, Интер Мајами. Дебитирал за новиот клуб на 3 август 2023, во победата со 3-1 над Орландо Сити во Купот на лигите. Во истото натпреварување забележал пет настапи, придонесувајќи за освојувањето на титулата со победата над Нешвил во финалето по изведување на пенали, при што и тој бил еден од прецизните изведувачи за својата екипа. Своето деби во МЛС го направил на 27 август, во победата со 2-0 на гостувањето кај Њујорк Ред Булс, натпревар во кој го постигнал својот прв гол во дресот на Интер Мајами.

На 10 декември 2024 година, Гомес се согласил да му се приклучи на англискиот клуб Брајтон енд Хоув Албион на 1 јануари 2025 година, во трансфер вреден околу 14 милиони фунти. Тој го направил своето деби на 19 јануари 2025 година, во победата со 3-1 над Манчестер Јунајтед во Премиер лигата.

## Репрезентативна кариера
Гомес бил во составот на парагвајската репрезентација под 20 години на Јужноамериканските игри 2023, на кои го освоиле златниот медал, совладувајќи го Еквадор во финалето со 1-0.

Своето деби за сениорската репрезентација го направил на 31 август 2022, на возраст од 19 години, во пријателски натпревар против  во Атланта.

Во јули 2024, бил повикан во олимписката репрезентација на Парагвај за Летните олимписки игри 2024 во Париз.

## Титули
### Клупски
#### Либертад
***[[Примера Дивисион (Парагвај)|Примера Дивисион]]** : 2 
: Апертура 2022, Апертура 2023

#### Интер Мајами
***[[Куп на лигите (МЛС и Примера Дивисион Мексико)|Куп на лигите]]** : 1 
: 2023

### Репрезентативни
;Парагвај У20
***[[Јужноамерикански игри]]** : 1 
: 2022

## Наводи

## Надворешни врски

*Диего Гомес на soccerway
*Диего Гомес на transfermakt
*Диего Гомес на espn
*Диего Гомес на whoscored

Категорија:Живи луѓе
Категорија:Фудбалери на Клуб Либертад
Категорија:Фудбалери на ФК Интер Мајами
Категорија:Парагвајски фудбалери
Категорија:Родени во 2003 година
Николетина Бурсаќ

***Николетина Бурсаќ*** е југословенски филм од 1964 година во режија на Бранко Бауер. Заснован е на познатиот роман на југословенскиот писател Бранко Ќопиќ. И романот и филмот ги опишуваат авантурите на југословенскиот партизански автомат Никола „Николетина“ Бурсаќ, тврд човек со благородно и нежно срце.

## Наводи

## Надворешни врски

* Nikoletina Bursać at IMDb
Категорија:Филмови чие дејствие се одвива во Југославија
Категорија:Филмови од 1964 година
Обезбедувач

мини| Обезбедувач
**Обезбедувач** или **обезбедување**, исто така познат како **работник за обезбедување** — лице вработено од владата или приватен клиент за да ги заштити средствата на работодавачот (имот, лица, опрема, пари, итн.) од разни опасности (како отпад, оштетување, небезбедно однесување на работниците, криминални дејства како кражба итн.) со спроведување на превентивни мерки. Обезбедувачите се одговорни за спречување на незаконски и непримерни дејствија, со барање знаци на криминал или други опасности (како пожар) (или непосредно, преку патроли или посредно, преку следење на алармните системи или камерите за видео-надзор), презема мерки за намалување на штетата (на пример, предупредувања и придружба на прекршителите надвор од имотот) и, доколку е потребно, ги пријавува инцидентите на своите корисници и службите за итни случаи (на пример, полицијата или брзата помош). Обезбедувачите обично се во униформа за да ги застапуваат нивните законски овластувања за заштита на приватната сопственост. Обезбедувачите во начело се регулирани со законски прописи кои ги специфицираат барањата за подобност (на пример, проверки на криминално досие) и овластени органи за обезбедување во одредена јурисдикција. Овластувањата што им се доделуваат на обезбедувачите се разликуваат во зависност од земјата и од националната јурисдикција. Обезбедувачите се ангажирани од различни организации, вклучувајќи бизниси, владини оддели и агенции и непрофитни организации (на пр. цркви и добротворни организации).

## Задачи и должности
Многу безбедносни претпријатија и сопственички безбедносни служби го практикуваат методот „откривање, одвраќање, набљудување и пријавување“. Службениците за безбедност не се обврзани да апсат, но се овластени да извршат апсење граѓанин или на друг начин да дејствуваат како агент за спроведување на законот, како на барање на полицаец.

Одговорноста на службеникот за приватно обезбедување е да го заштити корисникот од разни опасности (најчесто во облик на криминални дејствија). Службениците за безбедност ги спроведуваат правилата на претпријатието и може да ги заштитат животите и имотот, а понекогаш имаат договорна обврска да го сторат тоа. Покрај основното одвраќање, службениците за безбедност честопати се обучуваат да извршуваат специјализирани должности како апсење и контрола (вклучувајќи лисици и стеги), ракување со опрема за итни случаи, давање прва помош, преземање точни белешки, пишување детални извештаи и вршење други должности, како што бара клиентот што се опслужува. Сите чувари, исто така, мора да завршат дополнителна обука за носење оружје, како што се палки, огнено оружје и бибер спреј (на пр., Калифорниското биро за безбедност и истражни служби бара тие да бидат лиценцирани за секоја ставка наведена на списокот за вршење на работата).

## Наводи

Категорија:Спроведување на законот
Категорија:Надзор
Категорија:Јавна безбедност
Категорија:Занимања
Категорија:Зборови што ги нема во ТРМЈ
Пато Келесице

**Пато Келесице** е активист за климатска правда од Габороне, Боцвана. Пато е исто така основачка на Sustain267, непрофитна иницијатива која поттикнува решенија за климатска промени низ Африка, таа служела како проектен офицер и сега служи како водач за одржливост во Јужноафриканската мрежа за климатска акција.

## Биографија
Пато ее родена во Канје, Боцвана. Таа има диплома по сметководство и финансии, а исто така е кандидат за магистер во развојни студии на Универзитетот во Боцвана. Пато е делегат на Владата на Боцвана на Рамковната конвенција на Обединетите нации за климатски промени. Во 2019 година, Пато била прогласена за една од „африканските лидери под 40 години за отпорност на климатските промени“ од Вилтон Парк, извршна агенција на Министерството за надворешни работи на Обединето Кралство. Таа служела како координатор на Resilient40, која е мрежа од над 60 млади луѓе во 29 африкански земји. Пато е член на Светскиот економски форум.

## Активизам
Искуството на Пато во застапувањето на климтаските проблеми вклучува организирање на младински ангажман и ангажман во заедницата, координација на проекти како и документација. Како феминистка, таа се залагала за користење на африканските феминистички принципи во справувањето со климатските промени. Таа била африканска претставничка, како еден од глобалните младински лидери на самитот на ОН обраќајки до светските лидери за климатските промени како глобален приоритет. Таа служи како советник за Фондот за итна акција-Африка.

## Наводи

Категорија:Климатски дејци
Категорија:Живи луѓе
Северна Франција

**Северна Франција** — поим кој може да се однесува на едно од следниве:

*северот на Франција, особено:
**регионот Горна Франција (*Hauts-de-France*)
**поранешниот регион Север-Па де Кале (*Nord-Pas-de-Calais*)
**департманот Север (*Nord*)
*подрачејто на кое се говореле севернофранцуските говори наречени „оилски јазици“ за време на средниот век

## Поврзано
* Јужна Франција